section_heading: Životopis
paragraph_text: U Prvom svjetskom ratu kao austrougarski časnik bio odlikovan zlatnom kolajnom za hrabrost. Nakon uspostave Kraljevine Srba, Hrvata i Slovenaca uhićivan kao hrvatski nacionalist. Nakon uvođenja Šestosiječanjske diktature 1929. godine emigrirao je u Italiju, gdje je s Antom Pavelićem jedan od osnivača ustaškog pokreta. Godine 1932. jedan je od organizatora tzv. Ličkog ustanka. Zapovjednik ustaškog vojnog logora u Janka Puszti (Mađarska) 1933. – 1934. (Prije njega zapovjednik je bio Jure Francetić.)